**ΔΙΑΔΙΚΑΣΙΑ ΑΛΛΑΓΗΣ ΤΜΗΜΑΤΟΣ ΘΕΩΡΙΑΣ**

Επειδή έχει παρατηρηθεί ότι συμπίπτουν οι ώρες διδασκαλίας διαφορετικών μαθημάτων ένα από τα οποία ανήκει στην κατηγορία αυτών που προστέθηκαν λόγω του νέου προγράμματος σπουδών ή αυτών που λόγω των αντιστοιχίσεων διδάσκονται πλέον σε διαφορετικό εξάμηνο από αυτό στο οποίο διδάσκονταν στο πρόγραμμα σπουδών κάθε πρώην τμήματος, σύμφωνα με απόφαση της Συνέλευσης του Τμήματος, δίνεται η δυνατότητα στους φοιτητές να αλλάξουν τμήμα στο θεωρητικό μάθημα που έχει πολλαπλότητα τμημάτων.

Η αλλαγή αυτή γίνεται αν η διδασκαλία του θεωρητικού τμήματος ενός οποιουδήποτε μαθήματος που παρακολουθεί ο κάθε φοιτητής (ανεξάρτητα από το τυπικό εξάμηνο του μαθήματος, από το αν το παρακολουθεί για πρώτη φορά ή όχι και από το αν είναι μάθημα κορμού ή επιλογής) συμπίπτει με ένα από τα παρακάτω μαθήματα ανάλογα με το τμήμα από το οποίο προέρχεται ο φοιτητής:

* Για τους πρώην Ηλεκτρονικούς Μηχανικούς του ΤΕΙ Πειραιά στα μαθήματα:

Β.4 Σχεδίαση Λογικών Κυκλωμάτων και

Δ.5 Εισαγωγή στα στοιχεία και συστήματα Η.Ε.

* Για τους πρώην Ηλεκτρολόγους Μηχανικούς του ΤΕΙ Πειραιά στα μαθήματα:

Β.4 Σχεδίαση Λογικών Κυκλωμάτων,

Δ.1 Σήματα και Συστήματα και

Δ.5 Εισαγωγή στα στοιχεία και συστήματα Η.Ε.

* Για τους πρώην Ηλεκτρονικούς Μηχανικούς του ΤΕΙ Αθήνας στα μαθήματα:

Β.3 Ηλεκτρικά Κυκλώματα ΙΙ,

Β.4 Σχεδίαση Λογικών Κυκλωμάτων,

Δ.3 Σχεδίαση Ψηφιακών Συστημάτων και

Δ.5 Εισαγωγή στα στοιχεία και συστήματα Η.Ε.

* Για τους πρώην Μηχανικούς Ενεργειακής Τεχνολογίας του ΤΕΙ Αθήνας στα μαθήματα:

Β.2 Εισαγωγή στα ηλεκτρονικά και

Β.4 Σχεδίαση Λογικών Κυκλωμάτων.

Για την αλλαγή τμήματος πρέπει αρχικά να συμπληρωθεί από τον ενδιαφερόμενο φοιτητή η αίτηση της επόμενης σελίδας και **να παραδοθεί στην Γραμματεία υπογεγραμμένη.**

Θα γίνει έλεγχος αν το αίτημα του φοιτητή εμπίπτει στις προαναφερόμενες περιπτώσεις και ακολούθως θα ενημερωθεί ο ενδιαφερόμενος για την αποδοχή ή όχι του αιτήματος. Ομοίως θα ενημερωθούν και οι διδάσκοντες από τη Γραμματεία για τις αλλαγές ώστε να γίνει σωστά η καταχώρηση της βαθμολογίας στην εξεταστική του Ιουνίου και του Σεπτεμβρίου 2019.

Αν υπάρχει τμηματική επικάλυψη ωρών (π.χ. 2 από 4) και στο αρχικό και στο τελικό τμήμα που ζητάει ο φοιτητής με το ίδιο ή άλλο μάθημα, η αλλαγή δεν πραγματοποιείται.

Η αλλαγή δεν πραγματοποιείται αν υπάρχει επικάλυψη με εργαστηριακό τμήμα ή για οποιαδήποτε άλλη αιτία.

Η δυνατότητα αλλαγής τμήματος δίνεται μόνο για το τρέχον εξάμηνο, επειδή υπάρχουν μαθήματα που διδάσκονται για πρώτη φορά και δεν θα ισχύει σε επόμενα ακαδημαϊκά έτη σε περίπτωση που ο φοιτητής δεν ολοκληρώσει επιτυχώς το μάθημα.

Αν το αίτημα αλλαγής τμήματος δεν γίνει δεκτό ο φοιτητής μπορεί να παρακολουθήσει οποιοδήποτε τμήμα επιθυμεί αλλά είναι υποχρεωμένος να εξετασθεί στο τμήμα που έχει καθοριστεί σύμφωνα με την αλφαβητική κατανομή, όπως αυτή έχει ανακοινωθεί με το ωρολόγιο πρόγραμμα.

**ΑΙΤΗΣΗ ΑΛΛΑΓΗΣ ΤΜΗΜΑΤΟΣ ΘΕΩΡΙΑΣ**

ΜΑΘΗΜΑ:

Εξάμηνο:

Ονοματεπώνυμο φοιτητή:

ΑΜ:

e-mail:

Πρώην Τμήμα / Ίδρυμα Προέλευσης:

Τμήμα θεωρίας που ανήκει:

Διδάσκων:

Μάθημα/τα με το/α οποίο/α υπάρχει ταυτόχρονη διδασκαλία στο ωρολόγιο πρόγραμμα:

Ώρες επικάλυψης ανά μάθημα:

Τμήμα στο οποίο επιθυμεί να μεταφερθεί:

Διδάσκων:

Μάθημα/τα με το/α οποίο/α υπάρχει ταυτόχρονη διδασκαλία στο ωρολόγιο πρόγραμμα μετά την μεταφορά:

Ώρες επικάλυψης ανά μάθημα:

Ο/Η Αιτών/ούσα